Document ID: 31995D0151

KOMMISSIONENS BESLUTNING af 28. april 1995 om ændring af Kommissionens beslutning 93/494/EØF om særlige betingelser for import af fiskerivarer med oprindelse i Færøerne (Tekst af betydning for EØS) (95/151/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og
ud fra følgende betragtninger:
Listen over de virksomheder og fabriksfartøjer, der er godkendt af Færøerne til import af fiskerivarer til EF blev fastsat ved Kommissionens beslutning 93/494/EØF (2); denne liste kan ændres, når den kompetente myndighed i Færøerne har fremsendt en ny liste;
den kompetente myndighed i Færøerne har fremsendt en ny liste, hvor der er tilføjet 14 virksomheder og fem fabriksfartøjer, slettet 18 virksomheder og fire fabriksfartøjer, og ændret informationen på 25 virksomheder;
det er nødvendigt at ændre listen over godkendte virksomheder i overensstemmelse hermed;
de i denne beslutning fastsatte foranstaltninger er fastsat i overensstemmelse med den procedure, der blev indført ved Kommissionens beslutning 90/13/EØF (3) -
VEDTAGET FØLGENDE BESLUTNING:
Artikel 1
Bilag B til beslutning 93/494/EØF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 28. april 1995.

Labels: 3
0
18
6